17. ΝΟΜΟΘΕΤ. ΔΙΑΤΑΓΜΑ υπ’ αριθ. 411 της 16/16 Μαίου 1974 (ΦΕΚ Α΄ 134) Περί ιδρύσεως Ιερών Μητροπόλεων εν τη Εκκλησία της Ελλάδος και τρόπου πληρώσεως αυτών και των λοιπών τοιούτων. Άρθρ.1.-Ιδρύονται, αποσπωμένων των δια του παρόντος καθοριζομένων περιφερειακών αυτών εκ τω εις ας ανήκουν Ιεράς Αρχιεπισκοπής Αθηνών περί τω Ιερών Μητροπόλεων Αττικής, Μεγαρίδος, και Σαλαμίνος και Θεσσαλονίκης αι κάτωθι Ιεραί Μητροπόλεις: «1.Ιερά Μητρόπολις Νέας Σμύρνης έχουσα έδραν την Νέαν Σμύρνην και περιλαμβάνουσα τους Δήμους Νέας Σμύρνης, Αλίμου, Γλυφάδας και Παλαιού Φαλήρου και τας Κοινότητας Αργυρουπόλεως, Βούλας, Βάρης και Βουλιαγμένης, του Νομού Αττικής, ως και την ενορίαν Μεταμορφώσεως του Σωτήρος (Άγιος Σώστης) Λεωφόρου Συγγρού, Εξαιρείται το εν τη Κοινόητι Βουλιαγμένης λειτουργούν Εκκλησιαστικόν Ορφανοτροφείον». Η παρ. 1 αντικατεστάθη  ως άνω δια του άρθρ. 1 Ν.Δ. 154/1974 (κατωτ. αριθ. 18). 2.Ιερά Μητρόπολις Νέας Ιωνίας και Νέας Φιλαδελφείας έχουσα έδρα την Νέαν Ιωνίαν και περιλαμβάνουσα τους Δήμους Νέας Ιωνίας, Νέας Φιλαδελφείας και Ηρακλείου και την Κοινότητα Νέας Χαλκηδόνος του Νομού Αττικής. 3.Ιερά Μητρόπολις Περιστερίου, περιλαμβάνουσα τον Δήμον Περιστερίου του Νομού Αττικής,  4.Ιερά Μητρόπολις Καισαριανής, Βύρωνος και Υμηττού έχουσα έδραν την Καισαριανήν και περιλαμβάνουσα τους Δήμους Καισαριανής, Βύρωνος και Υμηττού του Νομού Αττικής. 5.Ιερά Μητρόπολις Μεγάρων και Σαλαμίνος έχουσα έδραν τα Μέγαρα και περιλαμβάνουσα την Επαρχίαν, Μεγαρίδος και την νήσον Σαλαμίνα του Νομού Αττικής. 6.Ιερά Μητρόπολις Μεσογαίας και Λαυρεωτικής έχουσα έδραν τα Σπάτα και περιλαμβάνουσα τους Δήμους Σπάτων-Λούτσης, Μαρκοπούλου-Μεσογαίας, Κερατέας, Λαυρεωτικής, Κρωπίας και Παιανίας, ως και τας Κοινότητας Αναβύσσου, Γλυκών Νερών, Καλυβίων Θορικού, Παλαιάς Φωκαίας Κουβαρά, Παλλήνης, Πικερμίου και Ραφήνας του Νομού Αττικής. 7.Ιερά Μητρόπολις Νέας Κρήνης και Καλαμαριάς έχουσα έδραν την Καλαμαριάν και περιλαμβάνουσα τον Δήμον Καλαμαριάς, τας Κοινότητας Αγίας Τριάδος, Επανομής, Αγγελοχωρίου, Νέων Επιβατών, Νέας Μηχανιώνας και τον οικισμόν Κερασέας της Κοινότητας Εμβόλου, του Νομού Θεσσαλονίκης. «8.Ιερά Μητρόπολις, Νεαπόλεως και Σταυρουπόλεως, έχουσα έδραν την Νεάπολιν και περιλαμβάνουσα τους Δήμους Νεαπόλεως, Σταυρουπόλεως, Ευόσμου, Πολίχνης, Συκών και Αμπελοκήπων και τας κοινότητας Ασβεστοχωρίου, Φιλύρου, Πενταλόφου, Νεοχωρούδας, Εξοχής, Ωραιοκάστρου, Με νεμένης, Νέας Μαγνησίας, Ελευθερίου, Καλοχωρίου Διαβατών, Σίνδου, Ευκαρπίας και Χορτιάτη, του Νομού Θεσσαλονίκης, ως και τον οικισμόν Ξηροκρήνης και την Ενορίαν Αγιών Πάντων του Δήμου Θεσσαλονίκης». Η παρ. 8 αντικατεστάθη ως άνω δια του άρθρ. 2 Ν.Δ. 154/1974 (κατωτ. αριθ. 18). Άρθρ.2.-Η Ιερά Μητρόπολις Αττικής Μεγαρίδος και Σαλαμίνος μετονομάζεται εις Ιεράν Μητρόπολιν Αττικής. Άρθρ.3.-1.Η πλήρωσις των μητροπολιτικών εδρών των δια του προηγουμένου άρθρου ιδρυομένων, ως και των λοιπών Ιερών Μητροπόλεων της Εκκλησίας της Ελλάδος, διενεργείται δι’ εκλογής, πλην των Ιερών Μητροπόλεων Θεσσαλονίκης, Ιωαννίνων, Πατρών, Πειραιώς, Νέας Ιωνίας, Περιστερίου και Αττικής, αίτινες δύναται να πληρώνται και δια καταστάσεως, συμφώνως προς τους Ιερούς Κανόνας, προς μείζονα της Εκκλησίας ωφέλειαν. 2.Κατά την εν παρ. 1 του άρθρ. 3 της υπ’ αριθ. 3/1974 Συντακτικής Πράξεως «περί εκλογής Προκαθημένου εν τη Εκκλησία της Ελλάδος κλπ.» χρονικήν περίοδον, η δια καταστάσεως πλήρωσις Μητροπολιτικών Εδρών κατά τα εν τη προηγουμένη παραγράφω οριζόμενα, διενεργείται συμφώνως προς τας διατάξεις των άρθρ. 8 και 9 του Ν.Δ. 274/1974 «περί καθορισμού του τρόπου εκλογής Προκαθημένου της Εκκλησίας της Ελλάδος κλπ.», εκλόγιμοι δε δια την περίπτωσιν ταύτην είναι πάντες οι ποιμαίνοντες Μητροπόλεις Μητροπολίται της Εκκλησίας της Ελλάδος. Άρθρ.4.-Κατά τα εν παρ. 1 του άρθρ. 3 της υπ’ αριθ. 3/1974 Συντακτικής Πράξεως χρονικήν περίοδον, προς πλήρωσιν των υπό του άρθρ. 1 του παρόντος ιδρυομένων ως και των εν Χηρεία τελουσών Μητροπόλεων, Κυθήρων, Σισανίου και Σιατίστης και Πατρών, εφ’ όσον δια την τελευταίαν ταύτην δεν ήθελε προκριθή η δια καταστάσεως, κατά το άρθρ. 3 του παρόντος πλήρωσίς της, εκλόγιμοι είναι οι περιλαμβανομένοι εις τον δυνάμει του Ν.Δ. 274/1974 συνταχθέντα υπό της Ιεράς Συνόδου της Ιεραρχίας κατάλογον εκλογίμων, ως και οι Αρχιερείς του Οικουμενικού Θρόνου,. προς ους ήθελε παρασχεθή σχετική προς τούτο άδεια υπό της Προϊσταμένης αυτών Αρχής. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί της σελ 42,01) Σελ. 42,01(α) Τεύχος 551-Σελ. 41 Μητροπόλεις 33.Α.δ.17 113

[Source: greek_legal_code_raptarchis | Tokens: 4102]